Ɛisa (Taɛebrit : ישוע, yacuɛ) neɣ Ɛisa n Nazarit neɣ Ɛisa Amasiḥ, d amdan amenzu n ddin n tamasiḥit. Ilul ger 8 d sin iseggasen send tazwara n tafada tameɣradant , yemmut ger 30 d 33 iseggasen umbeɛd. Isem-is daɣen 'Jesus-Christ' neɣ s wudem aḥerfi 'Christ'. S tyunanit taqburt isem-is Inσoύς Xpισtός (Iesous Khristos).
Aẓaṛ n wawal Ɛisa yusa-d si tutlayt taɛebrit : ישוע neɣ - yacuɛ, anamek ines d "Yehweh (rebbi) isellek". Ma d Aẓaṛ n wawal "Lmasiḥ" d wawal n taɛebrit משיח - macyaḥ, neɣ win ɣef d-ters tanebaṭ n Rebbi.
Imasiḥiyen ḥesben-t d afessi akk d mmi-s n Rebbi. Wid yellan d 'Ikatulikiyen', d 'urtuduksiyen', akk d 'ipṛutistaniyen' ttadren-t-id am wergaz n tidet, u daɣen d Rebbi s tidet. Ɣur yinselmen Ɛisa d aneggaru deg nnbi beɛd Muḥemmed. Ma d udayen, ur t-ḥsiben ara d rrasul, wala d Afessi neɣ mmis n Rebbi.
kab_Latn kab_Latn kab_Latn